**ÁLTALÁNOS INDOKOLÁS**

**a helyi iparűzési adóról szóló 4/2016. (III.31.) önkormányzati rendelet módosításához**

Az egyes adótörvények módosításáról szóló 2020. évi CXVIII. törvény 99.-100. §-aiban foglaltak szerint hatályon kívül helyezte az ideiglenes jelleggel végzett iparűzési tevékenységet, s ezzel az állandó jelleggel végzett iparűzési tevékenység megnevezését iparűzési tevékenységre módosította.

A háziorvos, és védőnő vállalkozó adómentességére vonatkozó rendelkezéseket a helyi adókról szóló 1990. évi C. törvény (a továbbiakban: Htv.) 39/C. § (4) bekezdése helyett, a Htv. 39/C. § (3) bekezdése tartalmazza.

Magyarország Alaptörvénye 32. cikkének (3) bekezdése szerint: „Az önkormányzati rendelet más jogszabállyal nem lehet ellentétes.”

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján Hangony Községi Önkormányzat Képviselő-testülete feladat- és hatáskörét gyakorolva a rendeleti szabályozásról a polgármester dönt.

**RÉSZLETES INDOKOLÁS**

**1. §-hoz**

Az állandó jelleggel végzett iparűzési tevékenység megnevezésének módosítását tartalmazza iparűzési tevékenység megnevezésre.

**2. §-hoz**

A háziorvos, és védőnő vállalkozó adómentessége Htv. szerinti szabályozási helyének változása alapján a Htv. 39/C. § (4) bekezdés szövegrész Htv. 39/C. § (3) bekezdésre módosul.

**3. §-hoz**

Hatályba léptető rendelkezéseket tartalmazza.

**Előzetes hatásvizsgálat a helyi iparűzési adóról szóló önkormányzati rendelet módosításához**

1. **A tervezett jogszabály valamennyi jelentősnek ítélt hatása**
2. **Társadalmi hatása:** nincs
3. **Gazdasági és költségvetési hatása:** nincs
4. **Környezeti és egészségügyi következménye:** nincs
5. **Adminisztratív terheket befolyásoló hatása:** nincs

**2. A jogszabály megalkotásának szükségessége:** Magasabb szintű jogszabállyal való összhang megteremtése.

**3. A jogalkotás elmaradásának várható következménye:** Törvényességi felhívást eredményezhet.

**4. A jogszabály alkalmazásához szükséges személyi, szervezeti, tárgyi és pénzügyi feltételek fennállása:**

A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

Hangony, 2021. március 10.

 **Dr. Sallai Attila sk.**

 **jegyző**

**Hangony Községi Önkormányzat Képviselő - Testületének**

**…/2021. (III….) önkormányzati rendelete**

**a helyi iparűzési adóról szóló 4/2016. (III.31.) önkormányzati rendelet módosításáról**

Hangony Községi Önkormányzat Képviselő - Testületének feladat- és hatáskörében Hangony Községi Önkormányzat Polgármestere a katasztrófavédelemről szóló 2011. évi CXXVIII. törvény 46. § (4) bekezdésében biztosított hatáskörében, a helyi adókról szóló 1990. évi C. törvény 1. § (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 13. pontjában meghatározott feladatkörben eljárva a következőket rendeli el:

**1. §**

A helyi iparűzési adóról szóló 4/2016. (III.31.) önkormányzati rendelet 2. § (1) bekezdése helyébe a következő rendelkezés lép:

„2. § (1) Iparűzési tevékenység végzése esetén az adó évi mértéke az adóalap 1,5%-a.”

**2. §**

A helyi iparűzési adóról szóló 4/2016. (III.31.) önkormányzati rendelet 3. § (1) bekezdése helyébe a következő rendelkezés lép:

„3. § (1) A Htv. 39/C. § (3) bekezdése szerinti feltételek alapján mentes a helyi iparűzési adó megfizetése alól a Htv. 52. § 23. pontjában rögzített háziorvos, védőnő vállalkozó, amennyiben annak vállalkozási szintű iparűzési adóalapja az adóévben a húsz millió forintot nem haladja meg.”

**3. §**

Ez a rendelet a kihirdetését követő napon lép hatályba, de rendelkezéseit 2021. január 1. napjától kell alkalmazni.

 Kovács Béla Szilárd dr. Sallai Attila

 polgármester jegyző

A rendelet kihirdetésre került 2021. március … napján.

dr. Sallai Attila

 jegyző